wickkiey/tamil-wikipedia-chunked huggingface dataset:
# அணைப்பட்டி பாறை ஓவியங்கள்

## காலம்

இது வரலாற்றுக் காலத்துக்கு முந்தியதாக இருக்கக்கூடும் என்ற கருத்தும், இல்லை, இது வரலாற்றுக் காலத்துக்கு உரியது என்ற கருத்தும் நிலவுகிறது.
# அமினோ அசிட்டோ நைட்ரைல்

**அமினோ அசிட்டோ நைட்ரைல்** *(Aminoacetonitrile)* என்பது அமினோ மற்றும் நைட்ரைல் தொகுதிகள் இரண்டும் இணைந்த C2H4N2 என்ற மூலக்கூற்று வாய்ப்பாடு கொண்ட ஓர் எளிய கரிமச் சேர்மமாகும். கிளைசீன் என்ற எளிய அமினோ அமிலத்தை ஒத்த பண்புகளுடன் இச்சேர்மம் காணப்படுகிறது. வர்த்தக முறையில் குளோரைடு மற்றும் சல்பேட்டு உப்புகளாக அமினோ அசிட்டோ நைட்ரைல் கிடைக்கிறது.
# அமினோ அசிட்டோ நைட்ரைல்

## தயாரிப்பு

கிளைகோலோநைட்ரைலை அமோனியாவுடன் வினை புரியச்செய்து தொழிற்சாலைகளில் பெருமளவில் அமினோ அசிட்டோ நைட்ரைல் தயாரிக்கப்படுகிறது  
:HOCH<sub>2</sub>CN + NH<sub>3</sub> → H<sub>2</sub>NCH<sub>2</sub>CN + H<sub>2</sub>O
# அமினோ அசிட்டோ நைட்ரைல்

## பயன்கள்

அமினோ அசிட்டோ நைட்ரைலை நீராற்பகுப்பு செய்து கிளைசீன் தயாரிக்க முடியும்:
.  
இச்சேர்மத்தில் இருந்து கிளைக்கும் வழிப்பொருட்கள் பயனுள்ள புழுவெதிர்ப்பிகளாக உள்ளன.
குறிப்பாக நூற்புழுக்கள் ஏற்படுத்தும் அசிட்டைல்கோலின் ( ஆங்கிலச் சுருக்கம், ACh) என்ற நியூரான் கடத்தி பாதிப்பு நோயால் விளையும் விறைப்பு பக்கவாதத்திற்கு எதிராகச் செயல்பட்டு நூற்புழுக்களை அவையிருக்கும் இடத்தில் இருந்து விரைவாக வெளியேற்றுகிறது.
# அமினோ அசிட்டோ நைட்ரைல்

## விண்மீன்களிடை ஊடகத்தில்

தனுசு விண்மீனுக்கு அருகே ஒரு மாபெரும் வாயு மேக மரபுவழித் தாயகத்தில் அமினோ அசிட்டோ நைட்ரைல் இருப்பதாக 2008 ஆம் ஆண்டில் கண்டறியப்பட்டுள்ளது. அண்டத்தில் கிளைசீன் பெருமளவில் இருக்கிறதா என்ற சர்ச்சைக்கு முற்றுப்புள்ளி வைப்பதற்கு உதவியாக, மேக்சு பிளாங்க் ரேடியோ வானியல் நிறுவனத்தின் குறிப்பிடத்தக்க இக்கண்டுபிடிப்பு அமைந்தது.
# வார்ப்புரு:பயனர்3

}
| Project = }}}
| Lang = }}}
| small = }
| span = no
| 1 = t
| 2 = c
| 3 = l
| doc = yes
}}
# சுராஜ் (இயக்குநர்)

**சுராஜ்** (*Suraj*; திசம்பர் 31, 1977) ஒரு இந்தியத் திரைப்பட இயக்குநர் ஆவார். இவர் முக்கியமாக தமிழ் படங்களில் இயங்கி வருகிறார். இவர், அதிரடி மசாலாப் படங்களை இயக்குவதில் மிகவும் பிரபலமானவர்.
# சுராஜ் (இயக்குநர்)

## தொழில்

1996 ஆம் ஆண்டில், சுந்தர் சி.யின் நகைச்சுவைத் திரைப்படமான உள்ளத்தை அள்ளித்தா, மேட்டுக்குடி ஆகியவற்றில் சுராஜ் உதவி இயக்குநராகப் பணியாற்றத் தொடங்கினார். 1997ஆம் ஆண்டில், இரசினிகாந்து நடித்த அருணாச்சலம் படத்தில் சுந்தர் சி.க்கு தொடர்ந்து உதவினார், மேலும் ஜானகிராமன் படத்தின் இணை இயக்குநராகவும் இருந்தார். 1998ஆம் ஆண்டு சரத்குமார், தேவயானி ஆகியோர் நடிப்பில் இவரது முதல் இயக்கத்தில் வெளியான மூவேந்தர் திரைப்படம் விமர்சன ரீதியாகவும் வணிக ரீதியாகவும் தோல்வியடைந்தது. பிறகு, சுந்தர் சி.க்கு அவரது படங்களில் உதவுவதற்காக திரும்பினார். 2006ஆம் ஆண்டில், இவர் தலை நகரம் மூலம் இயக்குநராக மீண்டும் அறிமுகமானார். இவரது வழிகாட்டியான சுந்தர் சி., ஜோதிர்மயி, வடிவேலு போன்றோர் இதில் நடித்திருந்தனர். படம் மிகப் பெரிய வெற்றிப் படமானது. அடுத்த ஆண்டு, சுராஜ் தனது மூன்றாவது படமான மருதமலையை உருவாக்கினார். இதில் அர்ஜுன், நிலா , வடிவேலு ஆகியோர் நடித்திருந்தனர். கலவையான விமர்சனங்கள் இருந்தபோதிலும், படம் வெற்றி பெற்றது. 2009இல், இவர் தனுஷ் , தமன்னா நடித்த படிக்காதவன் படத்தை இயக்கினார். மேலும் வடிவேலுவுக்கு பதிலாக நகைச்சுவை நடிகர் விவேக் நடித்திருந்தார். சன் பிக்சர்ஸ் விநியோகித்த படமான இது வெற்றி பெற்றது. 2011இல், 1989இல் வெளியான மாப்பிள்ளை படத்தை அதே பெயரில் (மாப்பிள்ளை) என மறு ஆக்கம் செய்து வெளியிட்டார். இப்படத்தில் நடிகர் தனுஷ், ஹன்சிகா மோட்வானி, மனிஷா கொய்ராலா ஆகியோர் நடித்திருந்தனர். படம் கலவையான விமர்சனங்களைப் பெற்றது. ஆனால் படம் திரையரங்கத்தில் வெற்றி பெற்றது. கார்த்திக், அனுசுக்கா செட்டி நடிப்பில் அலெக்ஸ் பாண்டியன் என்ற படம் 11 ஜனவரி 2013 அன்று வெளியானது. இப்படம் விமர்சகர்கள் மற்றும் பார்வையாளர்களிடமிருந்து எதிர்மறையான விமர்சனங்களைப் பெற்றது. அலெக்ஸ் பாண்டியனின் தோல்விக்குப் பிறகு ஜெயம் ரவி, அஞ்சலி, திரிசா நடித்த சகலகலா வல்லவன் படத்தை 31 சூலை 2015 அன்று வெளியிட்டார். எதிர்மறையான விமர்சனங்களையே பெற்ற இப்படம் சராசரி வசூலையேக் கொண்டிருந்தது. பிறகு விஷால், தமன்னா, சூரி, வடிவேலு நடித்த கத்தி சண்டை படத்தை இயக்கினார். இப்படம் 23 திசம்பர் 2016 அன்று வெளியிடப்பட்ட இது விமர்சகர்களாலும் பார்வையாளர்களாலும் பெரிதும் விரும்பாமல் போனது. மேலும், வணிகரீதியாகவும் பெரும் தோல்வியடைந்தது.
# சுராஜ் (இயக்குநர்)

## சர்ச்சைகள்

இவரது கத்தி சண்டை பட வெளியீட்டு நிகழ்ச்சியின் போது, இவர் இந்திய படங்களில் பாலினமாக கருதப்படும் நடிகைகள் பற்றி கருத்து தெரிவித்தார். குறைந்த ஆடைகளை அணிவதற்கு அவர்களுக்கு ஊதியம் வழங்கப்படுவதாகவும், "சமூக வகுப்பு" பார்வையாளர்களை திருப்திப்படுத்த அவர்கள் வெளிப்படையான ஆடைகளை அணிவதை உறுதி செய்வதாகவும் கூறினார். \  
இது நெட்டிசன்கள் பலரையும் கோபப்படுத்தியது. மேலும், நடிகை நயன்தாரா, படத்தின் நாயகி தமன்னா ஆகியோர் சூரஜின் இத்தகைய மலிவான அறிக்கைகளை கண்டித்து பேசினர். \ அன்றைய தினம், இவர் மன்னிப்பு கேட்டு தனது அறிக்கையை திரும்பப் பெற்றார்.
# பேயசின் தேற்றம்

அமைந்துள்ள பேயசின் தேற்றத்தின் எளிய கூற்றைக் காட்டும் நீல நிற நியான் <nowiki/>விளக்கு]]
நிகழ்தகவுக் கோட்பாட்டிலும் புள்ளியியலிலும் **பேயசின் தேற்றம்** (*Bayes' theorem*) அல்லது **பேயசின் விதி** (*Bayes' law*) அல்லது **பேயசின் நெறி** (*Bayes' Rule*) என்பது நிகழ்ச்சியுடன் தொடர்புபட்ட கட்டுப்பாடுகளின் அடிப்படையில் ஒரு நிகழ்ச்சியின் நிகழ்தகவைக் கூறும் தேற்றம் ஆகும். தோமசு பேயசு என்ற புள்ளியியலாளரின் பெயரால் இத்தேற்றம் வழங்கப்படுகின்றது.
# பேயசின் தேற்றம்

## தேற்றத்தின் கணித வடிவம்

பேயசின் தேற்றமானது கணித வடிவத்தில் பின்வரும் சமன்பாட்டால் தரப்படும்.  
:<math>P(A|B) = \frac{P(A)\, P(B | A)}{P(B)}</math>  
இங்கு *A*, *B* என்பன நிகழ்ச்சிவெளியிலுள்ள இரு நிகழ்ச்சிகளாகும். *P*(*A*) &#8800; 0, *P*(*B*) &#8800; 0  
- *P*(*A*), *P*(*B*) என்பன முறையே, ஒன்றையொன்று சாராமல், *A*, *B* என்பவற்றின் நிகழ்தகவுகளாகும்.
- நிகழ்ச்சி *B* நடைபெற்றதாயின், நிகழ்ச்சி *A*இன் கட்டுப்பாட்டு நிகழ்தகவு *P*(*A*&nbsp;|&nbsp;*B*) ஆகும்.
- நிகழ்ச்சி *A* நடைபெற்றதாயின், நிகழ்ச்சி *B*இன் கட்டுப்பாட்டு நிகழ்தகவு *P*(*B*&nbsp;|&nbsp;*A*) ஆகும்.
# பேயசின் தேற்றம்

## தேற்றத்தின் கணித வடிவம்

### நிறுவல்

:<math>P(A|B) = \frac{P(A\cap B)}{P(B)}</math>
:<math>P(B|A) = \frac{P(A\cap B)}{P(A)}</math>  
பிரிக்க,
:<math>\frac{P(A|B)}{P(B|A)} = \frac{P(A)}{P(B)}</math>
:<math>P(A|B) = \frac{P(A)\, P(B | A)}{P(B)}</math>
# பேயசின் தேற்றம்

## இதனையும் பார்க்க

- நிகழ்தகவுக் கோட்பாடு
# மியரி ஜேம்சு துரைராஜா தம்பிமுத்து

**மியரி ஜேம்சு துரைராஜா தம்பிமுத்து** (*Meary James Thurairajah Tambimuttu*, 15 ஆகத்து 1915 – 23 சூன் 1983) இலங்கைத் தமிழரும், ஆங்கிலக் கவிஞரும், இதழாசிரியரும், திறனாய்வாளரும், பதிப்பாளரும் ஆவார்.
# மியரி ஜேம்சு துரைராஜா தம்பிமுத்து

## வாழ்க்கைச் சுருக்கம்

இலங்கையின் வடக்கே அச்சுவேலியில் பிறந்த தம்பிமுத்து உரோமன் கத்தோலிக்கராக வளர்க்கப்பட்டார். 1951 ஆம் ஆண்டு வரை இப்பதிப்பகம் நூல்களை வெளியிட்டு வந்தது.  
தம்பிமுத்து பிற்காலத்தில் அமெரிக்காவில் *Poetry London - New York* என்ற பெயரில் சிற்றிதழ் ஒன்றை ஆரம்பித்து நடத்தினார். தனது 67வது அகவையில் இலண்டனில் காலமானார். இலங்கையில் தம்பிமுத்து வெளியிட்ட படைப்புகள் தற்போது கிடைக்கா விட்டாலும், அவரது பிற்காலப் படைப்புகள் வடமேற்குப் பல்கலைக்கழகத்திலும், பிரித்தானிய நூலகத்திலும் வைக்கப்பட்டுள்ளன.
# பெருங்குடல் மலகுடலுக்குரிய புற்று நோய்

**பெருங்குடல் மலக்குடலுக்குரிய புற்று நோய்** (Colorectal cancer) என்பது பெருங்குடலின் பகுதிகளில் ஏற்படும் புற்று நோயைக் குறிக்கிறது. இதன் மற்றொரு பெயர் **பெருங்குடல் புற்று நோய்**, அல்லது **குடல் புற்று நோய்** ஆகும். இப்புற்றுநோய்க்கான காரணம், செல்களின் அசாதாரணமான வளர்ச்சியும் உடலின் மற்ற பகுதிகளை ஊடுருவிப் பரவக்கூடிய திறனும் ஆகும்.  
மலத்தில் இரத்தப் போக்கு, மலங்கழித்தலில் மாறுதல்கள் , எடைக் குறைவு, மேலும் எப்பொழுதும் சோர்வாக இருப்பது போன்றவை இந்நோய்க்கான அறிகுறிகளாகும்.
# பெருங்குடல் மலகுடலுக்குரிய புற்று நோய்

## நோய்க்கான காரணம்

பெருங்குடல் புற்று நோய் வருவதற்கு, வாழ்க்கை முறைகளும், முதுமையடைவதும் பெரும்பாலான காரணங்களாக இருப்பினும், ஒரு சிறு எண்ணிக்கை நோயாளிகளுக்கு மரபணு மற்றும் மரபுவழி கோளாறுகளாலும் இந்நோய் ஏற்படுகிறது.  
பதப்படுத்தபட்ட இறைச்சி, மது போன்ற உணவுப் பழக்க வழக்கங்கள், உடல் பருமன், புகைபிடித்தல், போதிய உடல் ரீதியான செயல்பாடுகள் இல்லாமலிருப்பதும் இந்நோய்க்கான காரணிகளில் அடங்கும்.  
கொலோனோஸ்கோபி செய்யும் பொழுது கட்டிகள் அகற்றப்படுகிறது. ஆஸ்ப்ரின் மற்றும் ஸ்டீரோய்ட் அல்லாத அழற்சி மருந்துகள் ஆபத்தை குறைக்கின்றன. எனினும் பக்க விளைவுகள் காரணமாக இவை பொதுப் பயன்பாட்டுக்குப் பரிந்துரைக்கபடுவதில்லை.
# பெருங்குடல் மலகுடலுக்குரிய புற்று நோய்

## மேலாண்மை, முன்கணிப்பு, நோய்த்தொற்று அறிவியல்

மலக்குடல் புற்றுநோய்க்கான சிகிச்சையில் அறுவைச் சிகிச்சை, கதிரியக்கச் சிகிச்சை, வேதிச்சிகிச்சை மற்றும் இலக்குச் சிகிச்சை என சில கூட்டு சிகிச்சைகள் மேற்கொள்ளப்படுகின்றன. வரை உயிர்வாழ முடியும். 2012-ல் புதிதாக மொத்தம் 140 லட்சம் நபர்கள் குடல் புற்றுநோயினால் பாதிக்கபட்டிருந்தார்கள், மேலும் 69400 நபர்கள் இந்த நோயினால் இறந்தார்கள். முன்னேறிய நாடுகளில் இந்நோய்ப் பரவலாகக் காணப்படுகிறது. அங்கு 65% வரை பாதிக்கப்பட்டுள்ளார்கள். இந்த நோய் ஆண்களைவிடப் பெண்களிடயே குறைவாகவே உள்ளது.
# புரோப்பியோநைட்ரைல்

:CH<sub>3</sub>CH<sub>2</sub>CH<sub>2</sub>OH + O<sub>2</sub> + NH<sub>3</sub> → CH<sub>3</sub>CH<sub>2</sub>CN + 3 H<sub>2</sub>O  
அக்ரோநைட்ரைலை , அடிப்போநைட்ரைலாக்கும் வினைகளில் உடன் விளைபொருளாக புரோப்பியோநைட்ரைல் உண்டாகிறது.  
புரோப்பியோனமைடை நீர்நீக்கம் செய்தல், அல்லது அக்ரைலோ நைட்ரைலை வினையூக்கி முன்னிலையில் ஒடுக்கம் செய்தல் அல்லது எத்தில் சல்பேட்டு மற்றும் பொட்டாசியம் சயனைடை காய்ச்சி வடித்தல் போன்ற முறைகளில் ஆய்வகங்களில் புரோப்பியோநைட்ரைல் தயாரிக்கப்படுகிறது.
# புரோப்பியோநைட்ரைல்

## பயன்கள்

அசிட்டோநைட்ரைலைப் போலவே புரோப்பியோநைட்ரைலும் ஒரு கரைப்பானாக ஆனால் சற்று அதிகமான கொதிநிலையைக் கொண்ட கரைப்பானாக விளங்குகிறது. புரோப்பைல் அமீன்களை ஐதரசனேற்றம் செய்யும் முன்னோடிச் சேர்மமாகவும் இது இருக்கிறது. அவுபென்-ஒய்சிஃசு வினையில் புளோபுரோப்பியோன் மருந்து தயாரிப்பில் சி-3 வகை கட்டுறுப்புத் தொகுதியாக இருக்கிறது.
# புரோப்பியோநைட்ரைல்

## முன்பாதுகாப்பு

நச்சுத்தன்மை உள்ள ஒரு கரிமச் சேர்மமாக புரோப்பியோநைட்ரைல் இருக்கிறது. ஆனால் எலிகளைக் கொல்லும் எல்டி50 அளவு 230 மி.கி/கி.கி என்ற அளவில் சற்று வலிமை குறைந்த, நச்சாக இருக்கிறது.  
தெற்கு கரோலினாவில் உள்ள கலாமா (வேகா) தொழிற்சாலையில் அக்ரோநைட்ரைலில் இருந்து நிக்கல் வினையூக்கி முன்னிலையில் புரோப்பியோநைட்ரைல் தயாரிக்கையில் 1979 ஆம் ஆண்டில் ஒரு வெடிவிபத்தும் நிகழ்ந்திருக்கிறது. தெற்கு கரோலினாவில் உள்ள இத்தளம் தற்பொழுது தூய்மைப் படுத்த வேண்டிய அதிமுக்கியத் தளமாக முக்கியத்துவத்துடன் கவனிக்கப்படுகிறது
# முடிச் சீராக்கி

பராமரிப்பு தயாரிப்புக்ளுக்கு 19 நூற்றாண்டில் கொடுக்கப்பட்ட ஒரு விளம்பரம் ஆகும்.]]
**முடிச் சீராக்கி** (Hair conditioner) என்பது முடியின் அமைப்பினையும், தோற்றத்தினையும் மாற்றும் முடி பராமரிப்பு தயாரிப்பு ஆகும். முடிச் சீராக்கி பாகு நிலையிலுள்ள ஒரு திரவம், அது முடிக்கு ஒத்தடம் கொடுக்க பயன்படுகிறது. பொதுவாக *சிகைக் கழுவியினால்* முடியை கழுவிய பிறகே முடிச் சீராக்கி உபயோகப்படுத்தபடுகிறது. முடிச் சீராக்கி முடியினை மென்மையாகவும், பளபளப்பானதாகவும் மாற்றுகிறது. முடிச் சீராக்கி ஈரப்படுத்தி(moisturizer), எண்ணெய்கள் மற்றும் வெப்பத் திரை(sun screen) உட்பட பல்வேறு மூலப்பொருட்களால் ஆனது.  
சிகைக் கழுவி பயன்படுத்தி முடியைக் கழுவுவதால், முடியிலிருந்த அழுக்குகள் மட்டுமின்றி மயிரடிச்சுரப்புகளும் நீக்கப்படுகின்றன. முடிச் சீராக்கியானது உயிர்ச்சத்துக்கள், புரதம், பழச்சாறுகள் கொண்டு தயாரிக்கப்படுவதால் அது முடிக்குத் தேவையான பளபளப்பு, உறுதி மற்றும் ஊட்டத்தினையும் கொடுக்கிறது. முடிச் சீராக்கி பயன்படுத்துவதால் முடி அலங்காரத்தினை அவரவர் விருப்பபடி எளிதாக மாற்றியமைக்கலாம்.  
பழங்காலத்திலிருந்தே தேங்காய் எண்ணெய் போன்றவைகள் இயற்கை முடிச் சீராக்கியாக பயன்படுகிறது.
# மகாராசகடை பாறை ஓவியங்கள்

**மகாராசகடை பாறை ஓவியங்கள்**, தமிழ்நாடு, கிருட்டிணகிரி மாவட்டத்தில் கிருட்டிணகிரிக்கு அருகில் உள்ள மகாராசகடைப் பகுதியில் காணப்படும் கற்பதுக்கைகளிலும் பிற இடங்களிலும் காணப்படும் ஓவியங்கள் ஆகும். கற்பதுக்கை ஓவியங்கள் அவற்றின் உட்புறத்தில், பின் பகுதியில் உள்ள கற்பலகைகளின் மேற்பரப்பில் வரையப்பட்டுள்ளன. இவ்வோவியங்களில், விலங்குகள், பறவைகள் என்பவற்றின் உருவங்களுடன் மனித உருவங்களும் காணப்படுகின்றன. இங்குள்ள ஓவியங்கள் வெண்ணிறத்தில் அமைந்துள்ளன.  
இப்பகுதியில் பூதிகுட்டை என்னும் சிற்றூருக்கு அருகில் காணப்படும் பாறையில் புலியைக் கொன்று வீரச்செயல் புரிபவர்களைப் பாராட்டும் புலிமங்கல ஊர்வலக் காட்சியைக் குறிக்கும் ஓவியங்கள் உள்ளன. புலியின் மேல் மாலையுடன் நிற்கும் வீரர்கள், வாளுடன் செல்லும் வீரர்கள் போன்ற உருவங்கள் இந்த ஓவியத்தில் காணப்படுகின்றன.  
இப்பகுதியில் உள்ள ஈசுவரன் குகையில், சிந்துவெளி எழுத்துக்களுக்கும், தமிழ்ப் பிராமி எழுத்துக்களுக்கும் இடைப்பட்ட வகையான எழுத்துக்கள் காணப்படுகின்றன.
# இந்தியத் துடுப்பாட்ட அணியின் இலங்கைச் சுற்றுப்பயணம், 2015

இந்தியத் துடுப்பாட்ட அணி இலங்கையில் 2015 ஆகத்து 6 முதல் செப்டம்பர் 1 வரை மூன்று தேர்வுத் துடுப்பாட்டங்களில் கலந்து கொண்டது. இலங்கை அணியின் துடுப்பாளர் குமார் சங்கக்கார இத்தொடரின் இரண்டாம் தேர்வுப் போட்டியின் பின்னர் பன்னாட்டுப் போட்டிகளில் இருந்து இளைப்பாறவிருப்பதாக 2015 சூன் 27 அன்று அறிவித்தார். இச்சுற்றுப் பயணத்தின் போது இந்திய அணி இலங்கையின் பிரெசிடென்ட் XI அணியுடன் ஒரு மூன்று-நாள் பயிற்சிப் போட்டியிலும் விளையாடியது.  
இந்திய அணியின் மூன்று தொடக்க ஆட்டக்காரர்கள் ஷிகர் தவான் (134), லோகேசு ராகுல் (108), செதேஷ்வர் புஜாரா (145) சதங்கள் அடித்தனர். இது தேர்வுத்தொடர் ஒன்றில் இடம்பெற்றது 5வது தடவையாகும்.  
மூன்று-ஆட்டத் தேர்வுத் தொடரில், இந்திய அணி 2–1 என்ற கணக்கில் இலங்கை அணியை வென்றது. இது 22 ஆண்டுகளுக்குப் பின்னர் இந்திய அணி இலங்கையில் பெற்ற முதலாவது தேர்வுத் தொடர் வெற்றியாகும். அத்துடன் 2011 இற்குப் பின்னர் இந்திய அணி பெற்ற முதலாவது வெளிநாட்டுத் தேர்வுத்தொடர் வெற்றியும் ஆகும்.
# இந்தியத் துடுப்பாட்ட அணியின் இலங்கைச் சுற்றுப்பயணம், 2015

## அணிகள்

| * அஞ்செலோ மத்தியூஸ் (த)
* துஷ்மந்த சமீரா
* தினேஸ் சந்திமல்
* விஷ்வா பெர்னாண்டோ
* ரங்கன ஹேரத்
* திமுத் கருணாரத்ன
* தரிந்து கௌசல்
* ஜெகான் முபாரக்
* தில்ருவன் பெரேரா
* குசல் பெரேரா
* நுவான் பிரதீப்
* தம்மிக பிரசாத்
* குமார் சங்கக்கார
* கவ்சால் சில்வா
* உபுல் தரங்க
* லகிரு திரிமான்ன | * விராட் கோலி (த)
* வருண் ஆரோன்
* ரவிச்சந்திரன் அசுவின்
* ஷிகர் தவான்
* புவனேசுவர் குமார்
* அமித் மிஷ்ரா
* செதேஷ்வர் புஜாரா
* அஜின்க்யா ரகானே
* கே. எல். ராகுல்
* ரித்திமான் சாஃகா (குகா)
* இஷாந்த் ஷர்மா
* ரோகித் சர்மா
* ஹர்பஜன் சிங்
* முரளி விஜய்<sup>1</sup>
* உமேஸ் யாதவ் | } |
| --- | --- | --- |
<sup>1</sup> இந்திய அணியின் முரளி விஜய் காயங்கள் காரணமாக முதலாவது தேர்வுப் போட்டியில் விளையாடவில்லை.
# நுவான் பிரதீப்

**நுவான் பிரதீப்** என அழைக்கப்படும் **அத்தாச்சி நுவான் பிரதீப் ரொசான் பெர்னாண்டோ** (*Aththachchi Nuwan Pradeep Roshan Fernando*, பிறப்பு: 19 அக்டோபர் 1986) இலங்கைத் துடுப்பாட்ட வீரர் ஆவார். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இவர் தேர்வுத் துடுப்பாட்டங்களில் துவக்க பந்துவீச்சாளராகச் செயல்படுகிறார்.
# நுவான் பிரதீப்

## சர்வதேச போட்டிகள்

2010 ஆம் ஆண்டில் பிரதீப் இந்தியத் துடுப்பாட்ட அணிக்கு எதிரான இலங்கை அணியின் இரண்டாவது தேர்வுத் துடுப்பாட்ட போட்டியில் விளையாடுவதற்கு அழைக்கப்பட்டார். 2011 இல் மீண்டும் பாக்கித்தான் அணிக்கு எதிராக அமீரகத்தில் நடத்தப்பட்ட தொடரில் இலங்கை அணியில் விளையாட அழைக்கப்பட்டார். 2011 அக்டோபரில் பாக்கித்தான் துடுப்பாட்ட அணிக்கு எதிரான போட்டியில் இவர் அறிமுகம் ஆனார். இந்தப் போட்டியின் முதல் ஆட்டப்பகுதியில் 3 பந்துகளில் 1 ஓட்டங்கள் எடுத்து ஜுனைத் கான் பந்துவீச்சில் ஆட்டமிழந்தார். பின் பந்துவீச்சில் 27 ஓவர்கள் வீசி 107 ஓட்டங்களை விட்டுக்கொடுத்தார். இதில் ஒரு ஓவரை மெய்டனாக வீசினார்.இரண்டாவது ஆட்டப்பகுதியில் மூன்று பந்துகளில் ஓட்டங்கள் எடுக்காமல் ரன் அவுட் ஆனார். இதில் 1 ஓவர் வீசி 3 ஓட்டங்களை விட்டுக்கொடுத்தார். ஆனாலும், தனது முதலாவது போட்டியில் எந்த விக்கெட்டுகளையும் இவர் கைப்பற்றவில்லை.  
இவருக்கு அடிக்கடி காயங்கள் ஏற்பட்டதனால் அணியில் நிலையான இடம் கிடைக்கவில்லை. தற்போது இலங்கை அணியில் உள்ள சிறந்த விரைவு வீச்சாளர்களில் ஒருவராக அறியப்படுகிறார். சூன் 25, 2012 ஆம் ஆண்டில் முத்தையா முரளிதரன் பன்னாட்டுத் துடுப்பாட்ட அரங்கத்தில் நடைபெற்ற பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். முகமது ஆயுப்பின் இலக்கினை தனது முதல் இலக்காக வீழ்த்தினார். பின் நியூசிலாந்து துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார். இந்தத் தொடரில் சிறப்பான , திறனை வெளிப்படுத்திய பின் அணியில் நிலையான இடத்தைப் பெற்றார். இவர் தம்மிகா பிரசாத்துடன் இணைந்து தேர்வுத் துடுப்பாட்ட போட்டியில் துவக்கவீரராக பந்துவீசுகிறார்.  
சூலை 5, 2016 இல் சௌதாம்டனில் நடைபெற்ற இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார். இந்தப் போட்டியில் இவர் சந்தித்த முதல் பந்திலேயே ஜோர்டானின் பந்துவீச்சில் ஆட்டமிழந்தார். பின் பந்துவீச்சில் 2 ஓவர்கள்வீசி 12 ஓட்டங்கள் விட்டுக்கொடுத்தார்.  
டிசம்பர் 28, 2016 இல் தென்னாப்பிரிக்காவில் சுற்றுப்பயணம் செய்து விளையாடியது. டிசம்பர் 28 இல் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அசீம் ஆம்லாவின் இலக்கினை *எல் பி ட்பிள்யூ* முறையில் வீழ்த்தினார். இது 10,000 ஆவது எல் பி டபிள்யூ ஆகும். பின் இரண்டாவது போட்டியில் இவருக்கு காயம் ஏற்பட்டதனால் இவர் நாடு திரும்பினார்.  
பின் 2017 ஆம் ஆண்டில் இந்தியத் துடுப்பாட்ட அணிக்கு எதிரான தொடரில் இவருக்கு விளையாடும் அணியில் இடம் கிடைத்தது. முத்தையா முரளிதரன் பன்னாட்டுத் துடுப்பாட்ட அரங்கத்தில் நடைபெற்ற போட்டியில் இவர் ஐந்து இலக்குகளை வீழ்த்தினார். இவர் தேர்வுத் துடுப்பாட்டப் போட்டியில் ஐந்து இலக்குகளை வீழ்த்துவது இதுவே முதல்முறையாகும். இவரின் பந்துவீச்சு துடுப்பாட்ட வர்ணானையாளர்களால் பெரிதும் பாராட்டப்பட்டது. இருந்தபோதிலும் இந்தப் போட்டியில் 304 ஓட்டங்கள் வித்தியாசத்தில் இலங்கை அணி தோல்வி அடைந்தது. இந்தத் தொடரின் இரண்டாவது போட்டியில் இவருக்கு காயம் ஏற்பட்டது எனவே அவர் தொடர்ந்து பந்துவிசவில்லை. அந்தத் தொடரில் இருந்தும் அவர் விடுவிக்கப்பட்டார்.
# வெள்ளை வாலாட்டிக் குருவி

**வெள்ளை வாலாட்டிக் குருவி** (white wagtail) என்பது வாலாட்டிக் குருவிக் குடும்பத்தைச் சேர்ந்த ஒரு பறவையாகும். இப்பறவை ஐரோப்பா, ஆசியா, வட ஆப்பிரிக்கா பகுதிகளில் காணப்படுகிறது.
# வெள்ளை வாலாட்டிக் குருவி

## விளக்கம்

இப்பறவை சிட்டுக்குருவியின் பருமன் உள்ளது. மெலிந்த உடலும், நீண்ட வாலும் உள்ளது. மேல்பாகம் சாம்பல் நிறத்திலும், அடிப்பாகம் வெள்ளை நிறத்திலும் இருக்கும. முன் கழுத்தில் கறுப்பாக இருக்கும். வாலை அடிக்கடி ஆட்டியபடி இருக்கும்.
# வரி வாலாட்டிக் குருவி

**வரி வாலாட்டிக் குருவி** (*white-browed wagtail*) அல்லது *வெண்புருவ வாலாட்டி* என்பது இந்தியாவில் காணப்படும் ஒரே ஒரு இடம் பெயரா வாலாட்டிக் குருவி ஆகும்.
# வரி வாலாட்டிக் குருவி

## விளக்கம்

இதன் உடலின் மேலே கருப்பு மற்றும் கீழே வெள்ளையுடன், வெள்ளை புருவமும், தோள்பட்டை மற்றும் வெளிப்புற வால் இறகுகள் ஆகியவற்றுடன் இவை தெளிவாக வடிவமைக்கப்பட்டுள்ளன. வெள்ளை-புருவம் கொண்ட வாலாட்டிகள் தெற்காசியாவை பூர்வீகமாகக் கொண்டவை. சிறிய நீர்நிலைகளுக்கு அருகில் பொதுவாக காணப்படுகின்றன. மேலும் நகர்ப்புற சூழலுக்கு ஏற்றவாறு இவை பெரும்பாலும் கூரையின் மேல் கூடு கட்டுகின்றன. இதனுடைய சிற்றினப் பெயரானது இந்திய நகரமான மெட்ராஸிலிருந்து (இப்போது சென்னை) பெறப்பட்டது.  
இதனுடைய உடல் நீளம் 21 செ. மீ. வரை இருக்கும். இது ஒரு மெலிந்த பறவை. இந்த இனப்பறவைகள் நீண்ட வாலிறகையும், அதனைத் தொடர்ந்து ஆட்டும் பண்பினையும் கொண்டது. இது வெள்ளை வாலாட்டிப் போல், நெற்றியில் வெண்மையாக இருக்காது. ஆனால் மீதமுள்ள அடிப்பகுதி வெண்மையானது.
# வரி வாலாட்டிக் குருவி

## நடத்தை

பொதுவாக நீர்நிலைகளுக்கருகில் இணைகளாகவோ அல்லது சிறு குழுக்களாகவோ காணப்படும். இவை குறிப்பாக காலை நேரங்களில் அடிக்கடி ஓசை எழுப்பும். பிற வாலாட்டிகளைப் போல சுறுசுறுப்பாக இருக்கும். இவை தரையிலும், கம்பிகளிலும் அல்லது கட்டிடங்களிலும் அமர்ந்திருக்கும். பாடல் நீண்ட மற்றும் பலவிதமான ஒலிக் குறிப்புகளுடன் சத்தமாக உள்ளது. வழக்கமான "வீச்" என்று அழைக்கப்படும்.
புற ஒட்டுண்ணிகள் இந்த பறவைகளில் காணப்பட்டது பதிவு செய்யப்பட்டுள்ளன.
# வரி வாலாட்டிக் குருவி

## நடத்தை

### இனப்பெருக்கம்

இதன் இனப்பெருக்க காலம் மார்ச் முதல் அக்டோபர் வரை ஆகும். தென்னிந்தியாவில், ஆறுகளின் நீர்மட்டம் குறைந்து பருவமழை பெய்யும் வரை கூடு கட்டும் காலம் தொடங்குகிறது.
# வரி வாலாட்டிக் குருவி

## நடத்தை

### உணவு

மற்ற வாலாட்டிகள் போல, இந்த சிற்றினமும் பூச்சிகளை உண்ணக்கூடியது. குஞ்சுகளுக்கு முக்கியமாக ஆர்த்தோப்டிரான்கள், கம்பளிப்பூச்சிகள் மற்றும் சிலந்திகளை உணவாக அளிக்கின்றன. இசுடேபிலினிட் வண்டுகள் மற்றும் பெண்டாட்டோமிட் வண்டுகளும் இவற்றின் உணவுத் தேர்வாகப் பதிவு செய்யப்பட்டுள்ளன. கூண்டுகளில் வீடுகளில் வளர்க்கப்படும் நிலையில் இவை வளைத்தசைப் புழுக்களை உண்ணுகின்றன. இவை நகர்ப்புற சூழலுக்கு ஏற்றவாறு, சேமிப்பு தொட்டிகளிலிருந்து நிரம்பி வழியும் நீர் மற்றும் கூரைகளில் காணப்படலாம்.
# வரி வாலாட்டிக் குருவி

## கலாச்சாரத்தில்

இந்தியாவில் பண்டைய காலங்களில், இந்த சிற்றினம் கூண்டு-பறவையாக வளர்க்கப்பட்டது. இதன் ஓசைக்காக பாராட்டப்பட்டது. அழகான கண்களைக் கொண்ட ஒருவரை விவரிக்க "கஞ்சன்-கண்கள்" என்ற சொற்றொடரில் கஞ்சன் என்ற பெயர் பயன்படுத்தப்படுகிறது. கஞ்சன் புனிதமானதாகக் கருதப்பட்டது மற்றும் இந்தியாவில் இதன் மார்பில் விசுணுவின் சாலிகிராம் போன்ற தோற்றத்தைக் கொண்டிருப்பதால் இதனை காண்பதை நல்ல சகுனமாகக் கருதினர். இந்தப் பறவை எங்கு அமர்ந்து இருந்தாலும் மற்றும் அது என்ன செய்கிறது என்பதன் மூலம் எதிர்காலம் பற்றிய பல்வேறு நம்பிக்கைகள் சரத்சந்திர மித்ராவால் ஆவணப்படுத்தப்பட்டுள்ளன. இந்தியாவில் வாலாட்டிகளுக்கு வழங்கப்படும் மற்றொரு உள்ளூர் பெயர் தோபின் (துணி துவைக்கும் பெண்) என்பதாகும்.
# நெட்டைக்காலி

**நெட்டைக்காலி** (pipit) என்பது குருவியைப் போன்ற ஒரு பறவை இனமாகும். இவை மழைக்காலத்தில் இந்தியாவுகக்கு வலசை வருபவை ஆகும்.
# நெட்டைக்காலி

## விளக்கம்

மூன்று வகையான நெட்டைக்காலிகள் இந்தியாவில் காணப்படுகின்றன.
1. வயல்வெளி நெட்டைகாலி
2. Blyth's நெட்டைக்காலி
3. Richard'நெட்டைக்காலி  
இப்பறவைகள் வாலாட்டிக் குருவிகளைப் போன்றவை. ஆனால் நிறத்தில் சற்று மங்கியவை, மெலிந்தவை. வானம்பாடியின் நிறமும் சற்று நீண்ட வாலும் கொண்டவை. மிக வேகமாக தரையில் நடந்து செல்லக் கூடியவை. பூச்சிகளை உணவாக உட்கொள்கின்றன. சிறு கூட்டமாக தரையில் வாழ்கின்றன..
# கிறித்தவக் கொடி

**கிறித்தவக் கொடி** என்பது இருபதாம் நூற்றாண்டின் ஆரம்பத்தில் கிறித்தவத்தையும் கிறித்தவ உலகையும் பிரதிநிதித்துவப்படுத்த வடிவமைக்கப்பட்ட ஓர் கொடியாகும். இது வட அமெரிக்கா, ஆப்பிரிக்கா, தென் அமெரிக்கா ஆகிய இடங்களிலில் உள்ள சீர்திருத்தத் திருச்சபைகளில் பிரபல்யமிக்கது. நீல நிறம் திருமுழுக்கு நீரையும் இயேசுவின் மீதுள்ள விசுவாசத்தையும் அடையாயப்படுத்துகிறது. வெள்ளை நிறம் இயேசுவின் தூய்மையை அடையாயப்படுத்துகிறது. கொடியியலின்படி, வெள்ளைக் கொடி சரணடைதலுடன் தொடர்புபட்டிருப்பதைப் போன்று, இயேசுவின் வன்முறையற்ற விவிலிய விளக்கம் கடவுளிடம் சரணடைதலுடன் தொடர்புபட்டுள்ளது. கொடியின் அளவுப் பரிமாணம், பிரிப்பு என்பன உத்தியோகபூர்வ விளக்கம் அற்று உள்ளது.
# சேனா (திரைப்படம்)

**சேனா** என்பது 2003ஆவது ஆண்டில் சுஜித் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், அரவிந்த் ஆகாஷ், அக்சரா ஆகியோர் முக்கிய கதாபாத்திரங்களில் நடித்த இத்திரைப்படத்தை சுனிதா ஆனந்தகுமார் தயாரித்திருந்தார். டி. இமான் இசையமைத்த இத்திரைப்படம் 2003 ஏப்ரல் 12 அன்று வெளியானது.
# சேனா (திரைப்படம்)

## நடிகர்கள்

- சத்யராஜ் - சேனாதிபதி
- அரவிந்த் ஆகாஷ் - விக்ரம்
- ரக்சா
- ஆனந்தராஜ் - மஸ்தான் பாய்
- சந்திரசேகர் - நாகா
- சார்லி - பாண்டியன்
- வினோத் கிசான் - சேனாதிபதி (குழந்தை நட்சத்திரமாக)
- ரஷீத் உமர்
# சேனா (திரைப்படம்)

## பாடல்கள்

இப்படத்தின் பின்னணி இசையும், இப்படத்தில் இடம்பெற்ற ஏழு பாடல்களையும் டி. இமான் இசையமைத்திருந்தார்.
# வாலாட்டிக் குருவி

**வாலாட்டிக் குருவி** (Motacillidae) என்பது ஒரு பறவை இனமாகும். இவற்றில் பெரும்பாலானவை மழைக்காலத்தில் வலசை வருபவை ஆகும்.
# வாலாட்டிக் குருவி

## விளக்கம்

இப்பறவை மெலிந்த அழகிய உடலமைப்பும், நீண்ட வாலும் பெற்றவை. வாலை அடிக்கடி ஆட்டிக்கொண்டு நீர்க்கரைகளில், சதுப்பு நிலங்களில், புல்வெளிகளில் சிறு பூச்சிகளை, புழுக்களை தேடி உண்ணும்.
# வாலாட்டிக் குருவி

## சிற்றினங்கள்

இந்தப் பேரினத்தின் கீழ் 13 சிற்றினங்கள் உள்ளன.
| படம் | விலங்கியல் பெயர் | பொதுப்பெயர் | பரவல் |
| --- | --- | --- | --- |
| *மோட்டிசிலா flava* | Western yellow wagtail | மிதமான ஐரோப்பா மற்றும் ஆசியா. |  |
| *மோட்டிசிலா tschutschensis* | Eastern yellow wagtail | அலாஸ்கா, ஆசியா மற்றும் ஆஸ்திரேலியாவில் வட அமெரிக்கா. |  |
| *மோட்டிசிலா citreola* | Citrine wagtail | தெற்காசியா |  |
| *மோட்டிசிலா capensis* | Cape wagtail | உகாண்டாவிலிருந்து தென்னாப்பிரிக்கா, கிழக்கு DRCongo மற்றும் கென்யா, சாம்பியா மற்றும் அங்கோலா வழியாக தென் ஆப்பிரிக்கா, தெற்கே மேற்கு கேப் மற்றும் கேப் ஆஃப் குட் ஹோப். |  |
| *மோட்டிசிலா flaviventris* | Madagascar wagtail | மடகாசுகர். |  |
| *மோட்டிசிலா cinerea* | Grey wagtail | பிரித்தானிய தீவுகள், ஸ்காண்டிநேவியா மற்றும் மத்திய தரைக்கடல் பகுதி உட்பட மேற்கு ஐரோப்பா. |  |
| *மோட்டிசிலா clara* | Mountain wagtail | கினியா முதல் எத்தியோப்பியா வரை தெற்கில் இருந்து தென்னாப்பிரிக்கா வரை. |  |
| *மோட்டிசிலா alba* | White wagtail | இந்த இனம் யூரேசியா முழுவதும் 75°N அட்சரேகைகள் வரை இனப்பெருக்கம் செய்கிறது, ஆர்க்டிக்கில் ஜூலை சமவெப்பம் 4&nbsp;°C க்கும் குறைவாக இருக்கும் பகுதிகளிலிருந்து மட்டுமே இல்லை. இது மொராக்கோ மற்றும் மேற்கு அலாஸ்கா மலைகளிலும் இனப்பெருக்கம் செய்கிறது. இது பரந்த அளவிலான வாழ்விடங்களை ஆக்கிரமித்துள்ளது, ஆனால் பாலைவனங்களில் இல்லை. |  |
| *மோட்டிசிலா aguimp* | African pied wagtail | துணை-சஹாரா ஆப்பிரிக்கா கிழக்கு கேப் வடக்கிலிருந்து தீவிர தெற்கு எகிப்து வரை மற்றும் கினியாவிலிருந்து மேற்கு எரித்திரியா மற்றும் சோமாலியா வரை. |  |
| *மோட்டிசிலா samveasnae* | Mekong wagtail | கம்போடியா மற்றும் லாவோஸ், மற்றும் தாய்லாந்து மற்றும் வியட்நாமுக்கு இனப்பெருக்கம் செய்யாத பார்வையாளர் |  |
| *மோட்டிசிலா grandis* | Japanese wagtail | சப்பான் மற்றும் கொரியா. |  |
| *மோட்டிசிலா maderaspatensis* | White-browed wagtail | இந்தியா |  |
| *மோட்டிசிலா bocagii* (formerly *Amaurocichla bocagii*) | São Tomé shorttail | சாவோ டோம் |  |
# வாலாட்டிக் குருவி

## சிற்றினங்கள்

### இப்பேரினத்தின் கீழ் வகைப்படுத்தப்பட்ட மேனாள் சிற்றினங்கள்

முன்னர், சில அதிகாரிகள் பின்வரும் இனங்கள் (அல்லது கிளையினங்கள்) மோட்டாசில்லா இனத்தில் உள்ள இனங்களாகக் கருதினர்:
- Superb fairywren (மோட்டாசிலா சயனியா)
- Red-whiskered bulbul (emeria) (*மோட்டாசிலா எமேரியா*)
# தையோசயனிக் அமிலம்

**தையோசயனிக் அமிலம்** *(Thiocyanic acid )* என்பது HSCN என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மம் அதனுடைய சமபகுதியச் சேர்மமான சமதையோசயனிக் அமிலத்துடன் இணைந்து கலவையாகக் காணப்படுகிறது. சமதையோசயனிக் அமிலத்த்தின் மூலக்கூற்று வாய்ப்பாடு HNCS ஆகும். சயனிக் அமிலத்தினுடைய கந்தக ஒப்புமை வரிசையே தையோசயனிக் அமிலம் ஆகிறது.  
20 <sup>0</sup> செ வெப்பநிலையில் இவ்வமிலத்தின் அமிலத்தன்மை எண் 1.1 என்பதால் இதுவொரு வலிமை குறைந்த அமிலமாக இருக்கிறது மற்றும் சுழி அயனித்திறன் அளவை எட்டுமளவிற்கு நீட்டல் கணிப்பு எல்லை உடையதாகவும் உள்ளது.  
தையோசயனிக் அமிலத்தில், கார்பன் மற்றும் நைட்ரசன் அணுக்களுக்கு இடையில் ஒரு முப்பிணைப்பு இருக்கலாம் என்று முன்கணித்துக் கூறப்பட்டுள்ளது. நிறமாலையியல் ஆய்வில் உணரப்பட்டாலும் தூய்மையான தனித்த நிலையில் இச்சேர்மத்தை தனிமைப்படுத்த இயலவில்லை.  
தையோசயனிக் அமிலத்தின் உப்புகளும் எசுத்தர்களும் தையோசயனேட்டுகள் எனப்படுகின்றன. உப்புகள் தையோசயனைடு (−SCN) அயனிகள் மற்றும் பொருத்தமான உலோக நேர்மின் அயனிகளாலும் ஆக்கப்பட்டுள்ளன, பொட்டாசியம் தையோசயனேட்டு (KSCN) உப்பை இதற்கு உதாரணமாகக் கூறலாம். தையோசயனிக் அமிலத்தின் எசுத்தர்கள் R-SCN என்ற பொதுக் கட்டமைப்பைக் கொண்டுள்ளன.
# அடிதடி (திரைப்படம்)

**அடிதடி** என்பது சிவ்ராஜ் இயக்கத்தில் 2004ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், நெப்போலியன், அப்பாஸ், ரதி ஆகியோர் முக்கிய கதாபாத்திரங்களில் நடித்திருந்தனர். இப்படம் மோகன் பாபு, சர்மி கபூர், பிரகாஷ் ராஜ் நடிப்பில் *பொலிடிக்கல் ரௌடி* என தெலுங்கில் மறுஆக்கம் செய்யப்பட்டது.
# திக்கெல்லின் பூங்கொத்தி

**திக்கெல்லின் பூங்கொத்திக் குருவி**(Tickell's flowerpecker) என்பது ஒரு வகை பூங்கொத்தி குருவி பறவையாகும். இப்பறவை இந்தியாவிலும் வங்க தேசத்திலும் காணப்படுகிறது.
# திக்கெல்லின் பூங்கொத்தி

## விளக்கம்

இப்பறவை சுறுசுறுப்பான பச்சை நீல தவிட்டு நிறக் குருவியாகும். இது பெண் தேன்சிட்டு போலத் தோன்றினாலும், இதன் அலகு குட்டையாகவும் இறைச்சி நிறத்திலும் இருக்கும். இதன் முதன்மை உணவு பூந்தேன், பழங்கள் ஆகியவை ஆகும்.
# அமோனியம் பெர்டெக்னிடேட்டு

**அமோனியம் பெர்டெக்னிடேட்டு** *(Ammonium pertechnetate)* என்பது H<sub>4</sub>NO<sub>4</sub>Tc. என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மம் பெர்டெக்னிடிக் அமிலத்தின் அமோனியம் உப்பாகும். டெக்னீசியம் பொதுவாகக் காணப்படும் <sup>99</sup>Tc வடிவத்தில் இச்சேர்மத்தில் காணப்படுகிறது .  
பெர்டெக்னிடிக் அமிலத்தை அமோனியம் நைட்ரேட்டுடன் வினைபுரியச் செய்து தொகுப்பு முறையில் அமோனியம் பெர்டெக்னிடேட்டைத் தயாரிக்கலாம்.  
:HTcO<sub>4</sub> + NH<sub>4</sub>NO<sub>3</sub> → NH<sub>4</sub>TcO<sub>4</sub> + HNO<sub>3</sub>
# ஜோர் (திரைப்படம்)

**ஜோர்** (*Jore*) என்பது 2004ஆவது ஆண்டில் செல்வா இயக்கத்தில் வெளியான இந்தியத் தமிழ்த் திரைப்படமாகும். சத்யராஜ், சிபிராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்தை சி. ஸ்வரூப லட்சுமி, சி. சரத் பாபு ஆகிய இருவரும் இணைந்து தயாரித்திருந்தனர். தேவா இசையமைத்த இத்திரைப்படம் 2004 அக்டோபர் 9 அன்று வெளியானது.
# ஜோர் (திரைப்படம்)

## கதை

சபாபதி ( சத்யராஜ் ) ஒரு திரையரங்கு மற்றும் பள்ளி வைத்திருக்கும் ஒருவர். அவர் தனது மகன் சக்தியை ( சிபிராஜ் ) தனது நண்பரைப் போல நடத்துகிறார் . கல்லூரியில், அவர் லிங்கம் ( கோட்டா சீனிவாச ராவ் ) என்ற ஊழல் அரசியல்வாதியின் மகள் சூரிய அஸ்தமனத்தில் ( கஜலா ) குதிரை சவாரி செய்தார் . அதன்பிறகு, லிங்கத்தின் மகன் விஜய் ( ரமணா ) சக்திக்கு எதிராக கல்லூரித் தேர்தலில் மோதுகிறார். தந்தையின் ஆதரவு இருந்தபோதிலும், விஜய் தேர்தலில் தோற்றார். லிங்கம் பின்னர் மோதலில் நுழைகிறார். இறுதியில், சக்தி லிங்கம் மற்றும் விஜய் இருவரையும் கொன்றார்.
# ஜோர் (திரைப்படம்)

## நடிகர்கள்

- சத்யராஜ் - சபாபதி
- சிபிராஜ் - சக்தியாக
- கஜலா- ஷாலினியாக
- பானுப்ரியா -மீனாட்சியாக
- வடிவேலு- திருப்பதியாக
- கோட்டா சீனிவாச ராவ் -லிங்கமாக
- ரமணா விஜய் போன்ற
- சத்யபிரியா- லிங்கத்தின் மனைவியாக
- பமீலாவாக ஷர்மிலி
- சிந்து
- விஜி சந்திரசேகர்
- தேனி குஞ்சாரம்மாள்
- பாலா சிங்
- தென்னவன்
- தம்பி ராமையா
- பெசன்ட் ரவி
- சுவாதி சண்முகம்
- ஓஏகே சுந்தர்- காவல் ஆய்வாளராக
- சேரன் ராஜ்
- கிருஷ்ணமூர்த்தி
- செல்லதுரை
- விஜய் கணேஷ்
- நெல்லை சிவா
# தெக்கினீசியம்(VII) ஆக்சைடு

**டெக்னீசியம்(VII) ஆக்சைடு** *(Technetium(VII) oxide)* என்பது Tc2O7 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மஞ்சள் நிறத்துடன் எளிதில் ஆவியாகக் கூடிய இச்சேர்மத்தை இரும உலோக ஆக்சைடிற்கு ஒர் அரிய உதாரணமாகக் குறிப்பிடலாம். ருத்தேனியம் நான்காக்சைடு (RuO<sub>4</sub>), ஆசுமியம் நான்காக்சைடு (OsO<sub>4</sub>), மற்றும் நிலைப்புத் தன்மையற்ற மாங்கனீசு(VII) ஆக்சைடு (Mn<sub>2</sub>O<sub>7</sub>) ஆகியனவை பிற உதாரணங்களாகும். மத்திய சமச்சீர் மூலை – பங்கிட்ட இரு – நான்முக வடிவ கட்டமைப்பைக் கொண்டுள்ளது. இவ்வடிவில் விளிம்பாகவும் பாலமாகவும் உள்ள Tc-O பிணைப்புகள் முறையே 167 பை.மீ மற்றும் 184 பை.மீ அளவுகளில் உள்ளன. Tc-O-Tc பிணைப்புகளின் பிணைப்புக் கோணம் 180 <sup>0</sup> ஆகும்.  
டெக்னீசியத்தை 450 முதல் 500 <sup>0</sup> செ வெப்பநிலைக்கு சூடுபடுத்தினால் டெக்னீசியம் ஆக்சிசனேற்றம் அடைந்து டெக்னீசியம்(VII) ஆக்சைடு உருவாகிறது.  
:2 Tc + 3.5 O<sub>2</sub> → Tc<sub>2</sub>O<sub>7</sub>  
பெர்டெக்னிக் அமிலத்தின் நீரிலி வடிவமான இது சோடியம் பெர்டெக்னேட்டு தயாரிப்பதற்கான முன்னோடி சேர்மமாகவும் இருக்கிறது.  
:Tc<sub>2</sub>O<sub>7</sub> + 2 NaOH → 2 NaTcO<sub>4</sub> + H<sub>2</sub>O
# உன்னருகே நானிருந்தால்

**உன்னருகே நானிருந்தால்** (*Unnaruge Naan Irundhal*) என்பது 1999 ஆண்டில் செல்வா இயக்கத்தில் வெளியான நகைச்சுவை திரைப்படமாகும். இப்படத்தில் பார்த்திபன், மீனா ஆகியோர் முக்கிய கதாபாத்திரங்களிலும், மனோரமா, விவேக், மணிவண்ணன் ஆகியோர் துணைக் கதாபாத்திரங்களிலும் நடித்திருந்தனர். இப்படத்தில் ரம்பா சிறப்புத் தோற்றத்தில் நடித்திருந்தார்.
# குருவிநாயனபள்ளி பாறை ஓவியங்கள்

**குருவிநாயனபள்ளி பாறை ஓவியங்கள்**, தமிழ்நாட்டின், கிருட்டிணகிரி மாவட்டத்தில் கிருட்டிணகிரியில் இருந்து ஏறத்தாழ 17 கிலோமீட்டர் தொலைவில் உள்ள குருவிநாயனப்பள்ளி என்னும் ஊருக்கு மேற்கில் காட்டுப்பகுதியில் காணப்படும் பெருங்கற்காலக் கல்திட்டையொன்றில் வரையப்பட்டுள்ள ஓவியங்கள் ஆகும். ஓவியங்கள் வெள்ளை நிறத்தில் வரையப்பட்டுள்ளன.  
இந்த ஓவியங்களில், கோட்டுருவமாக வரையப்பட்ட நான்கு மனித உருவங்களும், ஒரு சிறிய விலங்கு உருவமும் காணப்படுகின்றன. இவற்றைவிடக் கட்டங்களாக அமைந்த இரண்டு குறியீடுகளும் உள்ளன. இவற்றில் ஒன்று நான்கு கிடைக் கோடுகளையும், ஐந்து நிலைக்குத்துக் கோடுகளையும் கொண்டு 12 கட்டங்கள் உருவாகும்படி வரையப்பட்டுள்ளது. நிலைக்குத்துக் கோடுகளுள் நடுவில் உள்ள மூன்று கோடுகள் மேல்நோக்கி நீட்டப்பட்டு அம்புத்தலைகள் வரையப்பட்டுள்ளன. மற்றக் குறியீட்டில் மூன்று நிலைக்குத்துக் கோடுகளும், இரண்டு கிடைக் கோடுகளும் இரண்டு கட்டங்களை உருவாக்குகின்றன. நிலைக்குத்துக் கோடுகள் மூன்றும் மேலும் கீழும் கிடைக்கோடுகளைத் தாண்டி நீட்டப்பட்டுள்ளன. இக்குறியீட்டின் இரண்டு பக்கங்களிலும் சிறிய வட்டங்கள் வரையப்பட்டுள்ளன.  
இந்தக் குறியீடுகள் முன்னோர்களின் ஆவிகளுக்குப் படையல் வைத்து வழிபடும் ஒரு சடங்கைக் குறிப்பதாக இருக்கலாம் என்று இராசு பவுன்துரை கருதுகிறார்.
# செம ரகளை

**செம ரகளை** என்பது 2004ஆவது ஆண்டில் ராம்குமார் இயக்கத்தில் வெளியான ஒரு நகைச்சுவை தமிழ்த் திரைப்படமாகும். இப்படத்தில் சத்யராஜ், தேவயானி, கலாபவன் மணி ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு அறிமுக இசையமைப்பாளர் *சிமம் குமார்* இசையமைத்திருந்தார். இப்படம் 2004ஆம் ஆண்டில் வெளியானது.
# செம ரகளை

## நடிகர்கள்

- சத்யராஜ்
- தேவயானி
- கலாபவன் மணி
- சிட்டி பாபு
- புவனேஸ்வரி
# செம ரகளை

## பாடல்கள்

இப்படத்திற்கு அறிமுக இசையமைப்பாளர் சிம்மம் குமார் இசையமைத்திருந்தார்.  
- *அகரவின்* - ஹரிஷ் ராகவேந்திரா, ஹரிணி
- *கல் கல்* - திப்பு
- *துள்ளுவதோ இளமை* - திப்பு, சிம்யா
- *தல் தல்* - திப்பு
- *தில் இருக்கு* - திப்பு
# பாம்பெர்கெர் மூவசீன் தொகுப்புவினை

**பாம்பெர்கெர் மூவசீன் தொகுப்புவினை** *( Bamberger triazine synthesis)* என்பது கரிம வேதியியலில் மூவசீனைத் தயாரிக்க உதவும் ஒரு மரபார்ந்த தொகுப்பு முறையாகக் கருதப்படுகிறது. யூகென் பாம்பெர்கெர் இத்தொகுப்பு வினையை 1892 ஆம் ஆண்டில் கண்டறிந்தார்.  
தொடர்புடைய அனிலீன் , சோடியம் நைட்ரைட் மற்றும் ஐதரோ குளோரிக் அமிலம் மற்றும் பைரூவிக் அமிலத்தினுடைய ஐதரசோன் ஆகிய சேர்மங்கள் இவ்வினையின் வினைபடு பொருட்களாகும். இடைவினைப் பொருளாக உருவாகும் அரைல் ஈரசனோனியம் உப்பு மூன்றாவது படிநிலையில் அசிட்டிக் அமிலத்தில் கலந்த கந்தக அமிலத்துடன் சேர்ந்து பென்சோ மூவசீனாக மாற்றமடைகிறது.
# குறிப்பேடு (நூல்)

**குறிப்பேடு** என்னும் பொது அறிவு நூலானது அந்நாளைய பொதுக்கல்வி இயக்குநரக நூலகரும் பின்னாளைய தமிழ்நாடு அரசு பொது நூலகத் துறை இயக்குநருமான வே. தில்லைநாயகத்தால் 1961ஆம் ஆண்டில் முதன்முறையாக எழுதப்பட்டது. அதன் பின்னர் 1962, 1963ஆம் ஆண்டுகளில் இற்றைப்படுத்தப்பட்ட அடுத்தடுத்த பதிப்புகள் வெளிவந்தன. எனவே தமிழில் முதன்முதலாக வெளிவந்த ஆண்டு நூல் (Year Book) இதுவே எனக் கருதப்படுகிறது.
# குறிப்பேடு (நூல்)

## நோக்கம்

மக்கள் படிக்கும்போது – உரையாடும்போது – கட்டுரை வரையும்போது- வினாகள் எழுகின்றன. சில சமயம் தெரிந்தவரைக் கேட்டு அறிந்துகொள்கின்றனர். பெரும்பாலான சமயம் நூலகத்தையே நாடிச் செல்கின்றனர். நூலகரும் ஏடுகளைத் தேடித்துருவிப் பதிலிறுக்கிறார். ஆனால், அதற்குப் பிடிக்கும் நேரமும் வேலையும் அதிகம். இந்த வேலையைத் திறம்படச் செய்ய, குறைந்த முயற்சியில் செய்து முடிக்க இத்தகு குறிப்புகளையெல்லாம் ஒரு நூலில் தொகுத்துக் காணமுடியுமானால்..? அதுவும் இன்றையக் குறிப்புகளைத் தருமானால்..? – எவ்வளவு பயனுள்ளதாயிருக்கும்” என்னும் எண்ணம் தனது உள்ளத்தில் தோன்றியதான் விளைவே குறிப்பேடு என்னும் இந்நூல் என அதன் முன்னுரையில் இந்நூலின் நோக்கத்தை எடுத்துரைக்கிறார் வே. தில்லைநாயகம்.
# குறிப்பேடு (நூல்)

## நூலாக்க நெறிமுறை

“அறிவு கணந்தோறும் வளர்ந்துகொண்டே, விரிந்துகொண்டே, மாறிக்கொண்டே இருக்கிறது. எனவே அறிவுநூல் பழையன கழித்து, புதியன கூட்டி காலத்திற்கேற்ப வெளிவர வேண்டும். அப்போதுதான் அந்நூல் பயனுள்ளதாயிருக்கும்.” அம்முறையில் ஒவ்வோராண்டும் பழையன கழித்து, புதியன கூட்டிச் செப்பமுற நிகழ் நிலைக்கேற்ப படைக்கப்பட்டதே குறிப்பேடு என்னும் இந்நூல் என இதன் நூலாக்க நெறிமுறையை விளம்புகிறது இதன் பதிப்புரை.
# குறிப்பேடு (நூல்)

## பொருட்குறிப்பு

குறிப்பேடு என்னும் இந்நூலில் 1008 பதிவுகளை உடைய “சொற்குறிப்பு” என்னும் சொல்லவுடைவும் பின்வரும் பதினொரு இயல்களும் உள்ளடக்கமாக இருக்கின்றன:  
1. அதிசய அண்டம்
1. புதிராம் பூமி
1. உலக நாடுகள்
1. புதிய இந்தியா
1. நமது தமிழகம்
1. இலக்கிய இல்லம்
1. அறிவியல் அரங்கு
1. பொதுமேடை
1. பெருமக்கள் மன்றம்
1. நிகழ் நிலையம்
1. சுருக்கமும் விரிவும்
# வளைகுடா

மாநிலத்தின் அரபுக் கடலின் கட்ச் வளைகுடா மற்றும் காம்பத் வளைகுடா]]
**வளைகுடா** (gulf) என்பது நிலப்பரப்பை ஊடுருவி நீண்டு காணப்படும் கடல் நீர்ப்பரப்பாகும். எடுத்துக்காட்டுகள்: கட்ச் வளைகுடா, காம்பத் வளைகுடா, மன்னார் வளைகுடா. மேலும் பாரசீக வளைகுடாவைச் சுற்றியுள்ள நாடுகளை வளைகுடா நாடுகள் என்பர்.
# மரபுவழி திருச்சபைச் சிலுவை

**மரபுவழி திருச்சபைச் சிலுவை** (☦, *Orthodox cross*) அல்லது உரசிய (மரபுவழி திருச்சபைச்) சிலுவை (Russian (Orthodox) Cross) என்பது கிறிஸ்தவச் சிலுவை வகைகளில் ஒன்றாகும். பொதுவாக கிழக்கு மரபுவழி திருச்சபை, பைசாந்திய மரபு கத்தோலிக்க கீழைத்திருச்சபைகள், கிழக்கு மரபு அங்கிலிக்க சமூகம் என்பன இதனைப் பயன்படுத்துகின்றன. இச்சிலுவை மூன்று குறுக்கு உத்தரங்களை கொண்டும், மேல் பகுதியில் என்பது எழுதப்பட்டும், கீழே பாதம் வைப்பதற்கான ஆதாரப் பகுதியும் காணப்படும்.
# அனுராதபுரச் சிலுவை

**அனுராதபுரச் சிலுவை** (*Anuradhapura cross*) என்பது கிறிஸ்தவச் சிலுவை வகைகளில் ஒன்று ஆகும். இது இலங்கை கிறித்தவத்தின் பண்டைய சின்னங்களில் ஒன்றாகவும் உள்ளது. இலங்கையில் இது *நொஸ்ரியன் சிலுவை* எனவும் *இலங்கைச் சிலுவை* எனவும் அழைக்கப்படுகிறது.
# அனுராதபுரச் சிலுவை

## சிலுவை

அனுராதபுரத்தில் 1912 இல் மேற்கொள்ளப்பட்ட தொல்பொருள் அகழ்வாராட்சியின்போது இச்சிலுவை கண்டுபிடிக்கப்பட்டது. மேடு பள்ளமற்ற, சமதளமான கருங்கல் தூணின் ஒரு பக்கத்தில் சிலுவை செதுக்கப்பட்டிருந்தது. அது பற்றிய விளக்கத்தையும் வரையறையையும் உடனடியாக அப்போதைய இலங்கை தொல்பொருள் ஆணையாளர் எட்வட் ஆர். அய்ட்ரன் தெரிவித்தார். அவர் அதனை ஒரு போர்த்துக்கேயச் சிலுவை என்றே வரையறுத்தார். அவருக்குப் பின் ஆணையாளராக 1924 இல் பதவி வகித்த ஆத்தர் மயூரிஸ் கோகாட் அச்சிலுவை பற்றி விளக்க அதிக முயற்சி எடுத்தார். "இலங்கையில் தொல்பொருள் மதிப்பீட்டின் வரலாற்றுக் குறிப்புகள்" *(Memoirs of the Archaeological Survey of Ceylon)* எனும் வெளியீட்டில் அவர் அது பற்றி பின்வருமாறு விளக்கினார். "*மலர்க் கொத்திலுள்ள சிறு மலர் வகைச் சிலுவை படிகளிலாளான அடிப்பீடத்தில் நிற்க, கொப்புகள் போன்ற இரு இலைகளை ஒத்த உறுப்பு சிலுவையின் ஒவ்வொரு பக்கத்திலிருந்தும் வெளிப்படுகின்றது*". ஆகவே அச்சிலுவை அனுராதபுரக் காலத்திற்கு உரியது என நம்பப்பட்டது. இவ்வாறு இருந்த போதிலும், பல்வேறு வரலாற்றக் காரணிகள் போர்த்துக்கேயச் சிலுவை என கருதப்படுவதில் கேள்வியை எழுப்பியது. குறிப்பாக, போர்த்துக்கேயர் அக்காலப்பகுதியில் அனுராதபுரத்தில் இருந்திருக்கவில்லை. 1954 இல் உதவி தொல்பொருள் ஆணையாளர், தித்துஸ் தேவேந்திரா "கிறிஸ்தவ விவரக் குறிப்பு" பற்றிய வரலாற்று நம்பகத் தன்மையை மறுத்து, 1547 ஆம் ஆண்டுக்கு பிற்பட்ட கால போர்த்துக்கேயருடன் சிலுவையை ஒப்பிட்டார். ஆயினும் "கிறிஸ்தவ விவரக் குறிப்பு" வரலாற்றுப் பிழையின்றி இருப்பதாக கல்வியியலாளர்கள் முடிவு செய்தனர். மாந்தையில் 1954 இல் மேற்கொள்ளப்பட்ட தொல்பொருள் அகழ்வாராட்சியில் இலங்கையில் பாரசீகக் கிறிஸ்தவர்கள் இருந்தது உறுதியாகியது. அத்துடன் அனுராதபுரத்தில் கண்டெடுக்கப்பட்ட சிலுவையை ஒத்த அமைப்புக்களுடன் நொஸ்ரியன் சிலுவையுடனான முத்திரையும் தொல்பொருள் அகழ்வாராட்சியில் உறுதி செய்யப்பட்டது.
# அனுராதபுரச் சிலுவை

## அடையாள விளக்கம்

ஓற்றுமையான வடிவம், இலங்கைக்கும் ஆரம்ப தென் இந்திய கிறிஸ்தவ சமூத்திற்கு இடையிலான சாத்தியமான தொடர்புகள் ஆகியவற்றால் அச்சிலுவை புனித தோமாவின் சிலுவையின் ஒரு வகை எனக் கருதப்பட்டது. ஆயினும் அனுராதபுரத்தில் கண்டெடுக்கப்பட்ட சிலுவையை மற்ற சிலுவைகளோடு ஒப்பிடுகையில் தனித்துவமான அமைப்புக்களைக் கொண்டிருப்பதைக் காணலாம்.  
;ஒப்பீடு:
**அனுராதபுரச் சிலுவை**  
| புனித தோமாவின் சிலுவை *(கேரளா)* | சிலுவையின் மேல் புறாவும் மேலதிக இலை அமைப்பும் உள்ளன. |  |
| --- | --- | --- |
| நொஸ்ரியன் சிலுவை *(சீனா)* | வேறுபாடுகளுடன் அப்பீடத்தில் மலர் உள்ளது. |  |
| போர்த்துக்கேயச் சிலுவை *(1146)* | முத்து அமைப்பைத் தவிர ஒற்றுமை இல்லை. |  |
| போர்த்துக்கேயச் சிலுவை *(1319)* | பாரிய வேறுபாடு |  |
| மேற்கு சிரியச் சிலுவை | முத்து அமைப்பைத் தவிர ஒற்றுமை இல்லை. | } |
# அனுராதபுரச் சிலுவை

## முக்கிய பாவனை

அனுராதபுரத்தில் கண்டெடுக்கப்பட்ட சிலுவை திருத்தந்தை பிரான்சிசின் இலங்கைக்கு 2015 இல் பயணம் செய்தபோது, அவரின் உத்தியோகபூர்வ சின்னத்தில் இடம் பெற்றிருந்தது. இதனை கொழும்பு கத்தோலிக்க உயர்மறை மாவட்டம் "மகிமையின் சிலுவை" அல்லது "உயிர்த்தெழுதலின் சிலுவை" எனக் கூறிப்பிட்டது. குருணாகல் அங்கிலிக்கன் மறைமாவட்டம் தன் இலச்சினையில் இதனை உள்வாங்கியுள்ளது. இவ்வாறு இலங்கையில் காணப்படும் பல திருச்சபைகளின் குறியீடுகளில் அச்சிலுவை இடம்பெறுகின்றது.
# அனுராதபுரச் சிலுவை

## மேலதிக வாசிப்பு

-
-
# பிந்தேசுவரி பிரசாத் மண்டல்

**பிந்தேசுவரி பிரசாத் மண்டல்** (*Bindheshwari Prasad Mandal* பி. 1918–1982), மண்டல் ஆணைக்குழு என்று அறியப்படும் இரண்டாவது பிற்படுத்தப்பட்ட வகுப்பினர் ஆணையத்தின் தலைவராகப் பணியாற்றிய இந்தியப் நாடாளுமன்ற உறுப்பினர் ஆவார்.<span data-segmentid="81"></span>
பி.பி. மண்டல் இந்திய நாடாளுமன்ற உறுப்பினர் மற்றும் சமூகச் சீர்திருத்தவாதி ஆவார். இவர் பிற்படுத்தப்பட்டோர் இரண்டாவது குழுவின் தலைவராக இருந்தவர். பிற்படுத்தப்பட்டோருக்கான கல்வி மற்றும் வேலை வாய்ப்புகள் பற்றிய இட ஒதுக்கீட்டுப் பரிந்துரைகளை இந்தக் குழு இந்திய நடுவணரசுக்குச் சமர்ப்பித்தது. பி.பி.மண்டல் வடக்குப் பிகாரில் சகர்சா என்னும் பகுதியில் வசதிமிக்க ஜமீன்தார் குடும்பத்தைச் சேர்ந்தவர்.
# பிந்தேசுவரி பிரசாத் மண்டல்

## குடும்பம்

பி. பி. மண்டல் பீகாரில் இந்து யாதவ சமூகத்தில் பிறந்தவர் ஆவார். இவர் பணக்கார ஜமீன்தார் ராஷ் பிஹாரி லால் மண்டலின் மகன் ஆவார். உள்ளூர் புராணத்தின் படி, இவரது தந்தை 1911ஆம் ஆண்டு தில்லி தர்பாரில் இந்திய சுதந்திரத்திற்கான கோரிக்கையை எழுப்பினார். மண்டலின் தந்தை பீகாரின் முன்னணி அரசியல்வாதிகளில் ஒருவர் ஆவார்.
# பிந்தேசுவரி பிரசாத் மண்டல்

## மண்டல்குழு அறிக்கை

1968ஆம் ஆண்டில் பிகார் மாநில முதலமைச்சராக 30 நாள்கள் மட்டும் ஆட்சிப் புரிந்தார். 1978 திசம்பரில் மொரார்சி தேசாய் பிரதமராக இருந்தபோது பி.பி.மண்டல் தலைமையில் மனித உரிமைகள் குழு அமைக்கப்பட்டது. அரசு அலுவலங்களிலும் கல்வி நிலையங்களிலும் பிற்படுத்தப்பட்டோருக்கான இடஒதுக்கீடுகள் பற்றிய பரிந்துரைகள் செய்யப்பட்டு நாடாளுமன்றத்தில் வைக்கப்பட்டது. ஆனால் சுமார் 10 ஆண்டுகள் கழித்து வி.பி.சிங் பிரதமராக இருந்தபோது மண்டல் குழு பரிந்துரைகள் நடைமுறைக்கு வந்தன,
# மயிலாடும்பாறை பாறை ஓவியங்கள்

**மயிலாடும்பாறை பாறை ஓவியங்கள்**, என்பவை தமிழ்நாட்டின் கிருட்டிணகிரி மாவட்டத்தில் கிருட்டிணகிரிக்கு அண்மையில் உள்ள மயிலாடும்பாறை என்னும் ஊரில் இருக்கும் குன்றுப் பகுதியில் அமைந்துள்ள குகைபோன்ற அமைப்பின் மேற்புறப் பாறை மேற்பரப்பில் வரையப்பட்டுள்ள ஓவியங்கள் ஆகும். இப்பகுதி ஏராளமான கல்திட்டைகளுடன் கூடிய பெருங்கற்காலச் சின்னங்களைக் கொண்ட களமாகும்.  
மயிலாடும் பாறை சிற்றூரானது கிருட்டிணகிரி மாவட்டம், கிருட்டிணகிரி வட்டத்தில், கிருட்டிணகிரி- சந்தூர்- மங்கள்பட்டி பேருந்து சாலையில் அமைந்துள்ளது. சந்தூரில் இருந்து சுமார் எட்டு கிலோமீட்டர் தொலைவில் உள்ள இந்த இடத்தை அடைய ரெட்டிப்பாளையும் என்ற இடத்தை அடைந்து, அங்கிருந்து வடபுறமாக திரும்பி மூன்று கிலோமீட்டர் தொலைவு செல்லவேண்டும். இங்கு இயற்கையாக அமைந்த குகை போன்ற பகுதி இரு பாறைகளுக்கு இடையில் உருவான அமைப்பால் உருவாகி உள்ளது. இந்த குகையில் மேற்புற கூரையில் ஓவியங்கள் வரையப்பட்டுள்ளன. இங்குள்ள ஓவியங்களில் மனிதன், விலங்குகள் ஆகியவற்றின் உருவங்களும், குறியீடுகளும் காணப்படுகின்றன. சிவப்பு. வெள்ளை நிறங்களில் கோட்டுருவங்களாக இவ்வுருவங்கள் காணப்படுகின்றன. வெள்ளை நிற ஓவியங்கள் சிவப்பு ஓவியங்களின்மீது மேற்படியும்படி வரையப்பட்டுள்ளன. இந்த இருவண்ணங்களும் இருவேறு காலகட்டத்தைச் சேர்ந்தவை என்றும், சிவப்பு வண்ண ஓவியம் மதலில் வரையப்பட்டு அதன்மீது மீண்டும் வெள்ளை வண்ணத்தில் வரையபட்டுள்ளது என்று க. ராஜன் குறிப்பிடுகிறார்.
# ஜெயலலிதா வேட்பு மனு தாக்கல் வழக்கு

**ஜெயலலிதா வேட்பு மனு தாக்கல் வழக்கு** என்பது 2001இல் நடந்த தமிழ்நாடு சட்டசபை பொதுத் தேர்தலின் போது, ஜெயலலிதா தேர்தல் ஆணைய விதிமுறைகளுக்கு முரணாக, இரண்டுக்கும் மேற்பட்ட புவனகிரி, கிருஷ்ணகிரி, ஆண்டிப்பட்டி, புதுக்கோட்டை ஆகிய நான்கு சட்ட மன்ற தொகுதிகளில் வேட்பு மனு தாக்கல் செய்ததை எதிர்த்து, தி. மு. க. வைச் சேர்ந்த, முன்னாள் நாடாளுமன்ற உறுப்பினர் செ. குப்புசாமி, சென்னை உயர்நீதிமன்றத்தில் சூன், 2007இல் வழக்கு தொடர்ந்தார்.  
இதனை விசாரித்த சென்னை உயர்நீதிமன்றம், தேர்தல் ஆணையத்தின் விதிமுறைகளை மீறி, இரண்டுக்கும் மேற்பட்ட தொகுதிகளில் ஜெயலலிதா வேட்பு மனு தாக்கல் செய்தது தொடர்பாக குற்றவியல் வழக்கு பதியுமாறு, இந்தியத் தேர்தல் ஆணையத்திற்கு உத்தரவிட்டது.இந்த வழக்கை உச்ச நீதிமன்றம் 2017ல் தள்ளுபடி செய்து உத்தரவிட்டது.
# ஜெயலலிதா வேட்பு மனு தாக்கல் வழக்கு

## மேல் முறையீடுகள்

சென்னை உயர்நீதிமன்ற உத்தரவை எதிர்த்து, ஜெயலலிதாவின் மேல் முறையீடு மனுமீது இந்திய உச்ச நீதிமன்றம் ஜெயலலிதா மீதான குற்றவியல் நடவடிக்கைக்கு இடைக்கால தடை விதித்து, வழக்கை மீண்டும் சென்னை உயர்நீதிமன்றத்திற்கே மாற்றி ஆணையிட்டது.  
சென்னை உயர்நீதிமன்றம் இவ்வழக்கு விசாரணையை முடித்து 6 மார்ச் 2013இல் தீர்ப்பு வழங்கும் முன், மனுதாரர் குப்புசாமி மரணமடைந்ததால், தி. மு. வை சேர்ந்த ஏ.கே.எஸ்.விஜயன், இவ்வழக்கை தான் தொடர்நது நடத்த அனுமதி கேட்டு உயர்நீதி மன்றத்தில் மனு தாக்கல் செய்தார். முதல் மனுதாரர் குப்புசாமி இறந்து விட்டதால், முதன்மை வழக்கு தள்ளுபடி ஆகிவிட்டதாக கூறி, விஜயனின் மனுவை தள்ளுபடி செய்தது.  
இதனை எதிர்த்து விஜயன் உச்ச நீதிமன்றத்தில் தாக்கல் செய்த மேல்முறையீடு மனு தொடர்பாக, பதில் மனு தாக்கல் செய்யுமாறு ஜெயலலிதாவுக்கு உச்சநீதிமன்றம் அறிவிக்கை அனுப்பியது. இவ்வழக்கு அரசியல் உள்நோக்கம் கொண்டது என்பதால் இதற்கு பதில் மனு தாக்கல் செய்ய தனக்கு ஆர்வம் இல்லை என ஜெயலலிதா கூறியதை அடுத்து, உச்ச நீதிமன்றம் இவ்வழக்கின் இறுதி விசாரணையை, தலைமை நீதிபதி எச். எல். தத்து, நீதிபதிகள் அருண் மிஸ்ரா, அமிதவ் ராய் ஆகியோர் அடங்கிய அமர்வு, 8 செப்டம்பர் 2015க்கு ஒத்திவைத்தது.
# சிலுவைகளின் குன்று

**சிலுவைகளின் குன்று** (*Hill of Crosses*) என்பது வட லித்துவேனியாவில் அமைந்துள்ள *சியாவுலியாய்* நகரின் வடக்கில் 12 கி.மீ தூரத்தில் உள்ள கிறித்தவ யாத்திரிகர்களின் இடமாகும். இவ்விடத்தில் சிலுவைகளை விட்டுவிட்டுப் போவதற்கான சரியான காரணம் தெரியாது. ஆனால் 1831 எழுச்சியின் பின் முன்னைய மலைக் கோட்டையில் முதலாவது சிலுவை வைக்கப்பட்டதாக நம்பப்படுகிறது. பாரம்பரியமாக இங்கு சிலுவைகள் மாத்திரமன்றி பெரிய திருச்சிலுவை, லித்துவேனியாப் மறைபிதாக்களின் செதுக்கிய உருவங்கள், மரியாளின் சிலைகள், ஆயிரக்கணக்கான சிறிய உருவச்சிலைகள், செபமாலை போன்றவற்றை அங்கு கத்தோலிக்க யாத்திரிகர்கள் எடுத்துச் சென்று வைக்கின்றனர். இங்குள்ள சிலுவைகளின் சரியான எண்ணிக்கை தெரியாது. 1990 இல் நடத்தப்பட்ட கணக்கீட்டின்படி கிட்டத்தட்ட 55,000 என்றும் 2006 இல் 100,000 என்றும் கணக்கிடப்பட்டுள்ளது.
# சிலுவைகளின் குன்று

## வெளி இணைப்புக்கள

- KryziuKalnas.lt
- Hill of Crosses Lithuania
- Speech by John Paul II
- HillofCrosses.com
# ராஜ்காட்

நினைவிடம்]]  
**ராஜ்காட்** (Raj Ghat) (இந்தி: राज घाट), யமுனை ஆற்றங்கரையில் பழைய தில்லியில் அமைந்த வரலாற்றுச் சிறப்புமிக்க இடமாகும். இங்கு மகாத்மா காந்தி நினைவிடம் அமைந்துள்ளது. காந்தியின் படுகொலைக்குப் பின் அவரது பூத உடல் இவ்விடத்தில் 31 சனவரி 1948 அன்று எரியூட்டப்பட்டு, பின்னர் நினைவிடம் (சமாதி) அமைக்கப்பட்டது. எனவே இவ்விடம் ராஜ்காட் (மன்னர்களின் படித்துறை) என்று அழைக்கப்படுகிறது.
# ராஜ்காட்

## ராஜ்காட் பகுதியில் அமைந்த பிற முக்கிய நினைவிடங்கள்

நினைவிடம்]]
நினைவிடம்]]  
*ராஜ்காட்* எனும் வடமொழி சொல்லிற்கு *அரசர்களின் படித்துறை* என்று பொருள். யமுனை ஆற்றங்கரையின் படித்துறைகளில் அமைந்த நினைவிடங்களில், மகாத்மா காந்தி, ஜவகர்லால் நேரு, லால் பகதூர் சாஸ்திரி, இந்திரா காந்தி மற்றும் ராஜீவ் காந்தி நினைவிடங்கள் புகழ்பெற்றவை.
# ராஜ்காட்

## ராஜ்காட் பகுதியில் அமைந்த நினைவிடங்கள்

ராஜ்காட் தொடர்பான நினைவிடங்கள்;  
| மகாத்மா காந்தி | தேசத் தந்தை | 1948 | *ராஜ்காட்* | மன்னர்களின் படித்துறை | 44.35 | கரும் பளிங்குக் கல் மேடை |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ஜவகர்லால் நேரு | இந்தியப் பிரதமர் | 1964 | *சாந்திவனம்* | அமைதியின் தோட்டம் | 52.6 | நீண்ட அகலமான புல்வெளிகள் கொண்ட தோட்டம் |  |  |  |  |  |
| லால் பகதூர் சாஸ்திரி | இந்தியப் பிரதமர் | 1966 | *விஜய்காட்* | வெற்றி மேடை | 40 | லால் பகதூர் சாஸ்திரி பிரதமராக இருந்த போது நடந்த இந்திய-பாகிஸ்தான் போரில் இந்திய வெற்றியின் நினைவாக |  |  |  |  |  |
| சஞ்சய் காந்தி | நாடாளுமன்ற உறுப்பினர் | 1980 | &mdash; | &mdash; | சாந்திவனத்திற்கு அருகில் |  |  |  |  |  |  |
| இந்திரா காந்தி | இந்தியப் பிரதமர் | 1984 | *சக்தி ஸ்தல்* | சக்தியின் பிறப்பிடம் | 45 | சிவப்பு-சாம்பல் நிறம் கலந்த ஒற்றை கல் |  |  |  |  |  |
| ஜெகசீவன்ராம் | இந்தியத் துணைப் பிரதமர் | 1986 | *சம்தா ஸ்தல்* | சமத்துவமிடம் | 12.5 | &mdash; |  |  |  |  |  |
| சரண் சிங் | இந்தியப் பிரதமர் | 1987 | *கிசான் காட்* | விவசாயிகளின் மேடை | 19 | &mdash; |  |  |  |  |  |
| ராஜீவ் காந்தி | இந்தியப் பிரதமர் | 1991 | *வீர் பூமி* | வீரத்தின் விளைநிலம் | 15 | பெரிய தாமரையைச் சுற்றி 46 சிறு தாமரைகள் கொண்ட மேடை | இந்தியக் குடியரசுத் தலைவர் | 1999 | *கர்ம பூமி* | கர்ம பூமி | *விஜய்காட்* அருகில் |
| சந்திரசேகர் | இந்தியப் பிரதமர் | 2007 | *ஜனநாயக் ஸ்தல்* | மக்கள் தலைவரின் நினைவிடம் | &mdash; |  |  |  |  |  |  |
| ஐ. கே. குஜரால் | இந்தியப் பிரதமர் | 2012 | *இராஷ்டிரிய ஸ்மிருதி ஸ்தல்* | தேசிய நினைவிடம் | &mdash; |  |  |  |  |  |  |
| தேவிலால் | இந்தியத் துணைப் பிரதமர் | 2001 | சங்கர்ஷ் ஸ்தல் | போரின் பிறப்பிடம் | கிசான் காட் அருகில் |  |  |  |  |  |  |
| பி. வி. நரசிம்ம ராவ் | இந்தியப் பிரதமர் | 2004 | *ராஷ்டிரிய ஸ்மிரிதி ஸ்தல்* | தேசிய நினைவிடம் | &mdash; |  |  |  |  |  |  |
| அடல் பிகாரி வாஜ்பாய் | இந்தியப் பிரதமர் | 2018 | ராஷ்டிரிய ஸ்மிரிதி ஸ்தல் | தேசிய நினைவிடம் | &mdash; | } |  |  |  |  |  |
# குவைத் தேசிய அருங்காட்சியகம்

**குவைத்து தேசிய அருங்காட்சியகம்** *( Kuwait National Museum)* என்பது குவைத்து நாட்டில் அமைந்துள்ள குவைத்தின் தேசிய அருங்காட்சியகம் ஆகும். 1983 ஆம் ஆண்டில் நிறுவப்பட்ட இவ்வருங்காட்சியகம் மைக்கேல் எக்கோகாரடு என்பவரால் வடிவமைக்கப்பட்டது.  
மத்தியில் உள்ள ஒரு தோட்டத்தைச் சுற்றிலும் ஐந்து கட்டிடங்களாக இவ்வருங்காட்சியகம் அமைந்துள்ளது. மத்தியில் முற்றங்களுடன் கூடிய தாய்நாட்டு அரபு மண்வீடுகளின் கட்டிடக்கலைக்கு இணையாக இக்கட்டிடங்களின் கலையமைப்பு வடிவமைக்கப்பட்டுள்ளது. பிரதான கட்டிடங்கள் ஐந்தும் உயர்ந்த நடைபாதைகளால் ஒன்றுடன் ஒன்று இணைக்கப்பட்டுள்ளன. அரேபியத் தீபகற்பத்தின் அறிவு , புவியியல், வரலாறு மற்றும் நாகரிகம் ஆகியவற்றின் அடிப்படையில் இக்கட்டிடங்கள் குழுப்படுத்தப்பட்டுள்ளன என்று எக்கோகாரடு விளக்கமளிக்கிறார்  
இவ்வருங்காட்சியகம் புறக்கணிக்கபட்டும் சரியாகப் பயன்படுத்தப்படாமலும் காணப்படுவதாக 2014 ஆம் ஆண்டின் புள்ளிவிவரங்கள் தெரிவிக்கின்றன."
# தூலியம்(III) குளோரைடு

**தூலியம்(III) குளோரைடு** *(Thulium(III) chloride)* என்பது TmCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தூலியம் மற்றும் குளோரின் சேர்ந்து உருவாகும் இச்சேர்மம் தூலியம் முக்குளோரைடு என்றும் அழைக்கப்படுகிறது. மஞ்சள் நிறப் படிகங்களாக இச்சேர்மம் உருவாகிறது. தூலியம்(III) குளோரைடு எண்முக தூலியம் அயனிகள் கொண்ட YCl<sub>3</sub> (AlCl<sub>3</sub>) அடுக்கு படிகவமைப்பைக் கொண்டுள்ளது.
# தூலியம்(III) குளோரைடு

## வினைகள்

தூலியம்(III) ஆக்சைடுடன் அடர் ஐதரோகுளோரிக் அமிலத்தைச் சேர்த்து வினைப்படுத்துவதன் மூலம் இக்குளோரைடின் நீரேற்று வடிவத்தைப் பெறமுடியும். தூலியம்(III) குளோரைடு வலிமையான காரங்களுடன் வினைபுரிந்து தூலியம்(III) ஆக்சைடைத் தருகிறது.
# தூலியம்(III) ஆக்சைடு

**தூலியம்(III) ஆக்சைடு** *(Thulium(III) oxide)* என்பது Tm<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெளிர் பச்சை நிறத்தில் இருக்கும் இச்சேர்மத்தின் அசுத்த மாதிரி முதன்முதலில் 1878 ஆம் ஆண்டு எர்பியாவில் இருந்து தியோடர் கிளீவ் என்பவரால் கண்டறியப்பட்டது. இவரே இச்சேர்மத்திற்கு தூலியா என்று பெயரிட்டார். ஆய்வகத்தில் தூலியம் உலோகத்தைக் காற்றில் எரிப்பதனால் தூலியம்(III) ஆக்சைடு தயாரிக்க முடியும். தூலியம் நைட்ரேட்டு போன்ற ஆக்சோ அமில உப்புகளைச் சிதைத்தும் தூலியம்(III) ஆக்சைடு தயாரிக்கலாம்.
# ந. வளர்மதி

**ந. வளர்மதி**, (*N. Valarmathi*) (31,சூலை, 1959- 02, செப்டம்பர், 2023) இஸ்ரோவின் ரிசாட் 1 செயற்கைக்கோளின் திட்ட இயக்குநர், இந்தியப் பகுதிக்கான இடஞ்சுட்டி செயற்கைக்கோள் அமைப்பு, சரல் செயற்கைக்கோள், ஜிசாட்-7, செவ்வாய் சுற்றுகலன் திட்டம், ஜிசாட்-14 எனும் இந்திய விண்வெளி ஆராய்ச்சி நிறுவனத்தின் பல திட்டங்களில் சிறப்பாக செயல்பட்டவர் என்ற பெருமைகளை உடையவர். முன்னாள் இந்தியக் குடியரசுத் தலைவர் ஆ. ப. ஜெ. அப்துல் கலாம் நினைவாக தமிழக அரசின் சார்பில் வழங்கப்படும் அப்துல் கலாம் விருதினை பெற்ற முதலாவது நபர் இவராவார்.
# ந. வளர்மதி

## பிறப்பு

வளர்மதி தமிழ்நாட்டில் அரியலூரில் 1959 சூலை 31 அன்று பிறந்தார்ர். நடராஜன் - ராமசீத்தா தம்பதியருக்கு மூன்று பிள்ளைகளில் மூத்தவராக பிறந்தவர்.